Сәғитов Марат Усман улы (1925—15.11.1988), ғалим-астроном, гравиметрист. Бөйөк Ватан һуғышында ҡатнашыусы. Физика-математика фәндәре докторы (1976), профессор (1977). РСФСР-ҙың атҡаҙанған фән эшмәкәре (1985), СССР юғары мәктәбе отличнигы (1979), СССР-ҙың геодезия һәм картография отличнигы (1986). 1954 йылдан Мәскәү дәүләт университетының П. К. Штернберг исемендәге Астрономия институты хеҙмәткәре, шул иҫәптән 1961 йылдан һәм 1973–1987 йылдарҙа бүлек мөдире, 1967–1975 йылдарҙа директорҙың фән буйынса урынбаҫары. Ике 2 се дәрәжә Ватан һуғышы (1945, 1985) һәм Ҡыҙыл Йондоҙ (1944) ордендары кавалеры.